
	Hestmannen/Strandtindene reinbeitedistrikt 

v/ Kurt Jørgen Gaup
	

	Gml Nesnavei 84
	

	8616  Mo i Rana
	


Fellingstillatelse på jerv i Rana kommune

Fylkesmannen i Nordland viser til Direktoratet for naturforvaltnings vedtak av 26.05.2005 om fellingstillatelse på en jerv i kalvingsområdet til Hestmannen/Strandtindene reinbeitedistrikt i perioden 26. mai – 31. mai 2005. Vi viser også til samtaler med Kurt Jørgen Gaup i distriktet, senest den 8. juni 2005.  

Vedtak

Fylkesmannen gir med dette fellingstillatelse på en jerv i kalvingsområdet til Hestmannen/Strandtindene reinbeitedistrikt i Rana kommune fra og med 8. juni 2005 til og med 15. juni 2005.

Bakgrunn og begrunnelse

Vedtaket er fattet i medhold av Lov om viltet av 29.05.1981 og Forskrift av 18.03.2005 om forvaltning av rovvilt, jf Rovviltnemnda i Nordlands vedtak av 13.05.2005 der de fastsatte en kvote på 3 betinga fellingstillatelser på jerv for perioden 1. juni 2005-15. februar 2006. 

Generelt

Etter Viltloven er jerv fredet. Det er likevel mulig å felle jerv med hjemmel i unntaksbestemmelsene i Viltloven, herunder § 12, blant annet for å hindre skade på bufe og tamrein. Lisensjakta på jerv er motivert ut fra den skade som jerv påfører tamrein- og bufenæring, og er samtidig et virkemiddel for å begrense veksten og/eller utbredelsen av bestanden. Det er lisensjakt som skal være den normale beskatningsformen også i framtida for å redusere skade som jerv påfører tamrein- og bufenæring, jf St. meld. nr. 15 (2003-2004). Felling av jerv utenfor lisensjaktperioden kan gjøres ved felling av enkelte individer knyttet til bestemente situasjoner, eller ved uttak av årsunger og evt mordyr fra ynglehi.   

Ved vurdering av om det skal gis tillatelse til skadefelling skal det legges vekt på føringene i regional forvaltningsplan. Rovviltnemnda i Nordland har foreløpig ikke ferdigstilt en slik. Felling kan bare gjennomføres dersom det ikke finnes en annen tilfredsstillende løsning ut fra prinsippet om geografisk differensiert forvaltning. Det skal særlig tas hensyn til

a) området betydning som beitemark

b) skadenes omfang og utvikling

c) potensialet for framtidige skader

d) muligheten for å gjennomføre forebyggende tiltak

Felling skal være rettet mot bestemte individer. Vedtak om felling skal være begrenset til et bestemt område, tidsrom og antall dyr. 

Den aktuelle situasjonen

I region 7 (Nordland) er det fastsatt et bestandsmål på 10 årlige ynglinger av jerv. I perioden 2002-2004 ble det i snitt registrert 11 ynglinger årlig. En foreløpig oversikt viser at det så langt i år er registrert 15 ynglinger i fylket.  

Det har vært betydelige tap av tamrein til jerv inneværende kalvingssesong (20-25 rein registrert tatt av jerv i løpet av en kort tidsperiode i mai) og tidligere år. Skadene vurderes å være gjort av en hannjerv. Det har i tillegg vært betydelige tap av sau til jerv i området tidligere år. Flytting av rein fra området anses ikke som aktuelt.

Konklusjon

Vi anser at potensialet for videre tap til å være relativt stort, og finner ingen annen tilfredsstillende løsning enn forsøk på felling av jerv i det aktuelle området.    

Vilkår knyttet til fellingstillatelsen

1. Fellingsområdet er kalvingsområdet til Hestmannen/Strandtindene reinbeitedistrikt innenfor Rana kommune.

2. Det skal oppnevnes ett fellingslag. Kurt Jørgen Gaup er fellingsleder. Kun personer som er innmeldt til Fylkesmannen kan delta på fellingslaget. Alle som deltar på fellingslaget må kjenne til innholdet i dette brevet. Fellingsleder er ansvarlig for å gjøre dette brevet kjent for evt andre deltagere, samt å kontrollere at deltagerne har avlagt storviltprøve senest i 2004 ved bruk av rifle og at de er registrert i jegerregisteret.   

3. Fellingsforsøket skal etter beste evne rettes mot en hannjerv, da en hannjerv antas å være hovedskadevolder og fordi valper er avhengige av mora på denne tida av året. Etter avtale med Statens naturoppsyn vil de innledningsvis innføre fellingspersonellet i spormåling o.a. i den sammenheng.  

4. Det stilles kr 15 000,- kr til rådighet til dekning av utgifter (ikke lønn) til personellet. Kortfattet rapport (fellingsinnsats, aktivitet av jerv og erfaringer med fellingsforsøket), samt krav om refusjon sendes samlet til Fylkesmannen i Nordland innen 6. juli 2005.    

5. Jerv felt i medhold av denne tillatelsen er viltfondets eiendom. Ingen kan derfor på noen måte gjøre seg nytte av felt dyr uten nærmere samtykke fra Direktoratet for naturforvaltning. Felt dyr skal så raskt som mulig bringes til Norsk institutt for naturforskning i Trondheim.

6. Oppnevnte jegere plikter å utøve fellingsforsøket på en human og sikkerhetsforsvarlig måte, jf Viltlovens § 19. 

7. Ved felling med rifle skal det benyttes våpen og ammunisjon godkjent for storviltjakt, jf §§ 15 og 16 i Forskrift av 22.03.2002 om utøvelse av jakt og fangst.

8.  Felling eller forsøk på felling av jerv skal umiddelbart meldes til Fylkesmannen og Statens naturoppsyn. Hos Fylkesmannen kan det på dagtid gis beskjed på telefon 75531580 og etter arbeidstid på telefon 47829091. Den som feller dyr skal fremvise felt dyr for Statens naturoppsyn for umiddelbar kontroll, merking og prøvetaking av biologisk materiale, og skytter skal kunne påvise fellingsstedet etter anmodning fra Statens naturoppsyn, politiet eller Fylkesmannen.

9. Dersom jerv skadeskytes plikter de ansvarlige å gjøre det de kan for å avlive dyret snarest mulig. Skytter plikter å forvisse seg om påskutt dyr er truffet eller ikke. Ved skadeskyting skal skytter uten opphold underrette Fylkesmannen og nærmeste politimyndighet. Fylkesmannen avgjør videre gjennomføring og avslutning av ettersøk. De som har deltatt i forsøket på felling skal uten godtgjørelse bistå forvaltningsmyndighet eller politimyndighet i det videre ettersøk.

Saksopplysninger 

Fylkesmannen har hatt kontakt med leder i Rovviltnemnda i Nordland i saken.  

Vedtaket kan påklages til Direktoratet for naturforvaltning innen tre uker etter mottatt brev. En eventuell klage skal angi det vedtak det klages over og den eller de endringer som ønskes. Se også vedlagte skjema om rett til å klage på forvaltningsvedtak. Klagen skal sendes til Fylkesmannen i Nordland, Statens hus, 8002 Bodø. 

Med hilsen

	Tore Vatne (e.f.)
	

	seksjonsleder
	Jørn Karlsen

	
	rovviltkonsulent


Vedlegg:

Klageskjema

Kopi:

Rovviltnemnda i Nordland (etter adresseliste)

Direktoratet for naturforvaltning (kun digitalt)

Statens naturoppsyn Nordland, Pb 378, 8201 Fauske

Rana kommune, Pb 173, 8601 Mo i Rana

Helgeland politidistrikt, Pb 570, 8651 Mosjøen

Nordland reindriftsamers fylkeslag v/Torstein Appfjell, Skolevn 8, 8680 Trofors 

Nordland bondelag, Pb 383, 8001 Bodø

Nordland bonde- og småbrukarlag, Pb 4324, 8089 Bodø  

Nordland sau og geit v/Ragnhild Johansen, 8260 Innhavet

Norges naturvernforbund – Nordland v/ Espen Dahl, Harestien 2, 8613 Mo i Rana 

Foreningen Våre Rovdyr (pr e-post) 

	Statens hus
	Miljøvernavdelinga
	E-post

	Moloveien 10, 8002 Bodø
	
	postmottak@fmno.no

	Telefon: 75 53 15 00
	Telefon: 
	Internett

